De mange østeuropæiske arbejdere, der er med til at slå mink ned fra coronasmittede minkfarme, bliver nu fordelt i flere nordjyske kommuner. Medarbejderne har Fødevarestyrelsen gennem et vikarbureau ansat til at slå mink ned fra de mange besætninger, der enten er ramt af coronavirus eller i nærheden af en smittet farm. De østeuropæiske arbejdere har den den seneste tid boet i beboelsesvogne ved virksomheden Godik i Brovst. - Vi har konstateret at koncentrationen er for stor i en lille by, så fremover kommer de til at bo i mindre enheder i flere kommuner, siger Ole Kristensen, politiinspektør ved Nordjyllands Politi. I skrivende stund er der omtrent 125 østeuropæere i beboelsesvognene i Brovst, som nu bliver inddelt i fire grupper og kommer ud på pladser i henholdsvis Brønderslev, Hjørring og Frederikshavn kommuner også.

Opsummering:
125 østeuropæere, der hjælper med aflivningen af mink, har den seneste tid boet i Brovst. Nu fordeles de i mindre enheder.